Minakałska cyrkej

Minakałska cyrkej je ewangelsko-lutherska cyrkej w Minakale w Budyskim wokrjesu. Wona słuži ewangelskej wosadźe Minakał-Łupoj w cyrkwinskim wobwodźe Budyšin-Kamjenc ewangelskeje krajneje cyrkwje w Sakskej. Hač do 20. lětstotka je so tu tež serbsce prědowało.

Minakałski kěrchow z někotrymi historiskimi narownymi pomnikami nadeńdźe so zapadnje cyrwkje. Hišće w 1960tych lětach namakachu so tu wjele drjewjanych křižow ze serbskim napisom, kiž njejsu so wobchowali. Pomnik za padnjenych Prěnjeje swětoweje wójny steji při kěrchowskich wrotach při južnym boku cyrkwje a nima serbski napis.

Ewangelska cyrkej w Minakale steji jako kulturny pomnik pod škitom.

Wot lěta 2022 słuša Minakałsko-Łupjanska wosada zhromadnje z Njeswačidłom, Rakecami, Chwaćicami a Klukšom k wulkowosadźe Hornjołužiska hola a haty.

 Stawizny 
Minakałska cyrkej je so w prěnjej połojcy 14. lětstotka załožiła. Dźensniši twar pochadźa z lětow 1856/57, jako bu cyła cyrkej znowa natwarjena.

 Wosada 
mini|Minakałska fara na Cyrkwinskej
Do Minakałskeje wosady słušeja wjeski Droby, Hat, Chróst, Łomsk, Lipič, Njeradk, Psowje a Wjesel kaž tež wudwór Bukowka. Do załoženja Łupjanskeje wosady 1879 běchu tež Łupoj a Łupjanska Dubrawka kaž tež ewangelska diaspora w Bronju do Minakała zafarowani.

Hač do lěta 1823 słušachu nimo toho tež Manjow, Rudej a Tranje do Minakałskeje wosady, kotrež běchu pak po Wienskim kongresu k Pruskej přešli. Z praktiskich přičin přerjadowachu so tute do Wujězdźanskeje wosady.

W lěće 1960 wotmě so Serbski ewangelski cyrkwinski dźeń w Minakale.

 Fararjo 
 doba  mjeno  ródna wjes  žiwjenske daty  přispomnjenja 1641–1648  Jurij Ludovici  Bukojna  1619–73  1710–1727  Jan Langa  Palow  1669–1727  1744–1770  Jan Bjenada  Budyšin  1715–1800  do toho w Delnim Wujězdźe, po tym w Klukšu 1770–1773  Jan Bohachwał Contius  Delnja Łužica    do toho w Hauswaldźe, po tym we Wojerecach 1774–1823  Jan Nowak  Chorice (?)  1745–1825  do toho pomocny prědar w Tućicach 1823–1861  Pětr Guda  Kózło  1792–1865  do toho diakon w Njeswačidle 1861–1888  Józef Prawosław Kordina  Chvalkovice, Čěska  1819–1888  do toho arcydiakon we Wojerecach 1888–1891  Jan Jurij Handrik(Johann Georg Handrick)  Kubšicy  1860–1946  do toho w Michałskej wosadźe (2. městno); po tym w Husce 1891–1928  Karl August Sickert  Delni Wujězd  1862–1928  do toho w Ketlicach (2. městno) 1929–1935  Bohuměr Rejsler(Gottfried Hermann Rösler)  Mittweida  1902–1968  złoži 1935 zastojnstwo; po wójnje w Budestecach 1935–1940  Gerat Lazar(Ernst Gerhart Laser)  Hirschfelde  1910–1992  1940 wuhnaty do Jöhstadta 1940–1947  Erhard Pfeiffer  Mylau  1910–  poslednje lěta we wójnje resp. wójnskej jatbje 1947–1950  Ernst Wjezar  Bart  1890–1959  do toho w Hodźiju; po tym w Michałskej wosadźe 1950–1957  Hendrich Bamž(Heinrich Pabst)    1915–1957  zemrěł na leukemiju 1958–1995  Werner Feustel  Liebstadt  † 2001  1995 na wuměnk 2023–  Claudia Matthes      

Z Wernerom Feustelom poda so w lěće 1995 posledni serbskorěčny farar Minakałskeje wosady na wuměnk. Wón bě serbšćinu pola superintendenta Gerharda Wirtha nawuknył.Pawoł Wirth: Dopomnjenki na fararja Wernera Feustela-Minakałskeho. W: Pomhaj Bóh čo. 6/2011, str. 8

 Wobrazy 

 Literatura 


 Nóžki 

 Wotkazaj 

 Wopisanje Minakałskeje wosady w Statistice Łužiskich Serbow Arnošta Muki (digitalizat)

Kategorija:Radwor
Kategorija:Ewangelsko-lutherski cyrkwinski twar
Kategorija:Cyrkwinske twarjenje w Budyskim wokrjesu
Kategorija:Kulturny pomnik w Budyskim wokrjesu